
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/1247
URBROJ: 251-13-11-16/002-24-3
Zagreb, 17. lipnja 2024.



Z A P I S N I K
s  38. sjednice Vijeća Mjesnog odbora Pongračevo, održane 17. lipnja 2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Vedran Đidara, Mila Vlajo, Marijana Horvat, Teodor Ostojić
Odsutni članovi vijeća: Bruno Orešković, Oto Čaleta

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 37. sjednice. 

Predsjednica daje na glasovanje zapisnik s 37. sjednice koji je  prihvaćen JEDNOGLASNO.

Predsjednica predlaže dopunu dnevnog reda točkom:

1. Prijedlog zaključka za povremeno korištenje prostora

Predsjednica daje prijedlog dopune dnevnog reda na glasovanje, koja je prihvaćena JEDNOGLASNO.

Predsjednica predlaže sljedeći 

DNEVNI RED

1. Prijedlog zaključka za povremeno korištenje prostora

2. Prijedlog zaključka o potrebi uklanjanja spremnika za otpad s javnih površina
3. Prijedlog zaključka o pojačanom održavanju Lošinjske ulice

4. Prijedlog zaključka o potrebi za nogostupom na zapadnoj strani Vitezićeve ulice na potezu od Ulice Matka Baštijana do Ulice Ivana Rabara
5. Aktualnosti u MO Pongračevo
6. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog zaključka za povremeno korištenje prostora
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

1. UDRUZI ZA PLES I REKREACIJU „RONDE“ iz Zagreba, Ivana Rabara 20, koju zastupa Vanja Rutić, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, u prostoru velike dvorane u terminima ponedjeljkom, srijedom i petkom u vremenu od 08.00 do 09.00 sati  i teče od 1. srpnja 2024. do 31. listopada 2024. godine. 

2. Prostor iz točke 1. ovog Zaključka, koristit će UDRUGA ZA PLES I REKREACIJU „RONDE“, bez naknade.

3. UDRUGA ZA PLES I REKREACIJU „RONDE“ obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad 2. Prijedlog zaključka o potrebi uklanjanja spremnika za otpad s javnih površina

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

Z A K LJ U Č A K


1. Vijeće Mjesnog odbora Pongračevo traži uklanjanje spremnika za otpad s javnih 
zelenih i prometnih površina na lokacijama gdje su stečeni preduvjeti:

· Raskrižje Jablanovečke 43 i Fallerovo šetalište 37 (8 spremnika se nalazi na prometnici i zelenoj površini, ometa promet i predstavlja higijensku ugrozu za okolne stanare). Na lokaciji su predviđeni polupodzemni spremnici,

· Ulica Sunčane Škrinjarić kod kućnog broja 1, ulaz u garažu (terenskim očevidom je utvrđeno da zgrada ima mjesta za postavljanje boxa na svojoj čestici). Navedeni spremnici na lokaciji Ulica Sunčane Škrinjarić, kod kućnog broja 1, pripadaju zgradi na adresi Ulica Dragojle Jarnević 1.

2. Ovaj Zaključak dostavlja se Vijeću Gradske četvrti Trešnjevka – sjever.

Ad 3. Prijedlog zaključka o pojačanom održavanju Lošinjske ulice
Predsjednica  informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

Z A K LJ U Č A K


1. Vijeće Mjesnog odbora Pongračevo traži pojačano održavanje Lošinjske ulice. 
Kolnik  ima duboka oštećenja, a radi se o vrlo prometnoj ulici.

2. Ovaj Zaključak dostavlja se Vijeću Gradske četvrti Trešnjevka – sjever.

Ad 4. Prijedlog zaključka o potrebi za nogostupom na zapadnoj strani Vitezićeve ulice na potezu od Ulice Matka Baštijana do Ulice Ivana Rabara

Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

Z A K LJ U Č A K


1. Vijeće Mjesnog odbora Pongračevo traži izgradnju nogostupa na zapadnoj strani 
Vitezićeve ulice na potezu od Ulice Matka Baštijana do Ulice Ivana Rabara.

2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.

O B R A Z L O Ž E NJ E

Nogostup postoji duž Vitezićeve ulice, od Ozaljske do Ulice Matka Baštijana prema sjeveru. Kod raskrižja s Ulicom Matka Baštijana nogostup prestaje te ga na zapadnoj strani ulice više nema do Stubičke ulice. Uvidom u zemljišne knjige vidi se da je lokacija u vlasništvu JAVNO DOBRO - PUTEVI.
Ad 5. Aktualnosti u MO Pongračevo
Predsjednica Vijeća i članovi Vijeća razgovaraju o završetku radova na uređenju dječjeg igrališta na lokaciji Veprinečka – Mošćenička, te o postavljanju stolova za stolni tenis u dječjem parku Ozaljska -   Puljska financirano iz PKA VGČ-a TS.
Predsjednica obavještava o uspješno održanom događaju „Pongračevo se budi 2024.“ financiranom iz Plana potreba.

Ad 6. Pitanja, prijedlozi i obavijesti
Predsjednica Vijeća informira članove Vijeća o zaprimljenim upitima putem maila.

· najava iduće sjednice za 08.07.2024. u 17.30 sati
· dežurstvo 26.06.2024. – Teo Ostojić

· dežurstvo 31.07.2024. – Lana Belinić

· dežurstvo 28.08.2024. – Vedran Đidara
Budući da nema više pitanja, predsjednica Vijeća zaključuje sjednicu.
Sjednica je završila u 18.30 sati.
   Zabilježila:                                                                                                   Predsjednica

                                                                                                               Vijeća Mjesnog odbora

  Lana Belinić                                                                                                  Pongračevo

                                                                                                                      Lana Belinić, v.r.
Prilog: izvješće o glasanju

